Egyesült Államok

Az **Egyesült Államok** ország Észak-Amerikában, melynek a világon a leghosszabb vasúthálózata van. A hálózatot elsősorban teherszállításra használják, azonban korlátozott helyközi és elővárosi vonatok is közlekednek. A *Train Sim World*ben az Egyesült Államok volt az első jelképzett ország a Sand Patch Grade vasútvonal révén.

## Üzemeltetők

* Amtrak – az Amtrak az Egyesült Államok legfőbb személyszállító vasúttársasága. 1971-ben aéűlapították, hogy felváltsa a jelentősebb amerikai vasutak hanyatló személyszállítási szolgáltatásait.
* Caltrain – a Caltrain ingázó vasút Kaliforniában, amely San Francisco és Gilroy városát köti össze. A vonal San Francisco és San Jose közötti szakasza a Peninsula Corridor útvonalban kapott helyet.
* Clinchfield Railroad – a Clinchfield Railroad volt a hosszát tekintve legrövidebb 1. osztályú vasút, azonban ennek ellenére gyakran a legjövedelmezőbb volt. A 20. század elején építették az Allegheny-hegységen keresztül a Clinch folyó medencéjén elterülő szénmezők és az Ohio-völgy összeköttetésére. 1983-ban beolvadt a Seaboard System Railroadba, a CSX Transportation elődjébe.
* CSX Transportation – a CSX az Egyesült Államok keleti részének két fő vasútvonalának egyike. 1986-ban alapították a Chessie System, Inc. és a Seaboard System Railroad egybeolvadásával. Később 42%-os részesedést vásárolt a Conrailből.
* Long Island Rail Road – a New York állambeli Long Island szigetén ingázó személyszállítási szolgáltatások üzemeltetője. Tulajdonosa a Metropolitan Transportation Authority (MTA).
* Norfolk Southern – a Norfolk Southern egyike az Egyesült Államok keleti részének két fő vasútvonalának, amely 22 államban és Kanadában rendelkezik vágánytulajdonnal. A Southern és a Norfolk & Western vasúttársaságok egybeolvadásával jött létre. Később 58%-os részesedést vásárolt a Conrailből.
* Union Pacific – a Union Pacific az Egyesült Államok nyugati részének két fő vasútvonalának egyike. 1862-ben alapították, 23 államban 32 100 mérföld vasúttal az Egyesült Államok legnagyobb szolgáltatójává nőtte ki magát.

## Útvonalak

* Sand Patch Grade – a Sand Patch Grade volt az első amerikai útvonal a *Train Sim World*ben. A vonal a marylandi Cumberland és a pennsylvaniai Rockwood városok közötti 48 mérföldes szakaszt dolgozza fel. Három mozdonyt tartalmaz: SD40-2, GP38-2 és AC4400CW.
* NEC: New York – a NEC: New York volt a második amerikai útvonal a *Train Sim World*ben. A Northeast Corridor fővonal Newark Liberty nemzetközi repülőtér és New Rochelle közötti szakaszát köti össze a New York-i Penn Station érintésével. Ez a csomag vezette be az Amtrak személyszállító vasúttársaságot a játékba, valamint a CSX-mozdonyoknak is biztosított további feladatokat.
* Long Island Rail Road – a Long Island Rail Road útvonal a LIRR fővonal New York Penn és Hicksville állomások közötti szakaszát, illetve az Atlantic Branch, a Belmont Park és a Hempstead mellékágait dolgozza fel 42 mérföld hosszon.
* Peninsula Corridor – a Peninsula Corridor a Caltrain fővonal San Francisco és San Jose közötti 47 mérföldes szakaszát dolgozza fel. A vonalon az Union Pacific-teherszállító szolgáltatásai is elérhetőek.
* Clinchfield Railroad – 62 mérföldes útvonal a Clinchfield Railroad fővonalán és számos mellékágán a Allegheny-hegység szívében, a kentucky-i Elkhorn City és a virginaiai Dante városa között.
* Cane Creek – az Union Pacific Railroad 40,8 mérföldes mellékága Kelet-Utahban.
* Sherman Hill – az Union Pacific Railroad fővonalának 62 mérföldes szakasza a wyomingi Cheyenne és Laramie városok között.